text: Модерни СПА центрове и алтернативни видове туризъм поставиха Варна на световната карта за целогодишен туризъм - bgtourism.bg
  Начало България Варна Модерни СПА центрове и алтернативни видове туризъм поставиха Варна на световната карта...
  Туристи от 168 страни посетиха Варна през първите 9 месеца на годината
  Варна. Модерни СПА центрове, привликателни забележителности и алтернативни видове туризъм поставиха Варна на световната карта за целогодишен туризъм. Години наред специалисти и представители на туристическия бранш във Варна и съседните курорти се обединиха, заедно обсъждаха и работиха за привличането на туристи през четирите сезона на годината. Заедно търсиха възможности за висококачествени продукти и нови алтернативни форми на туризъм.
  Популярната ни морска столица, която вече век носи титлата курортен град и привлича туристи от цял свят, е желана не само през лятото, но и през следващите три сезона след него – през есента, зимата и пролетта. Има не 10, а много повече причини, за да тръгнем по всяко време към Варна.
  Едни харесват нейната архитектура, други споделят, че това е любимата тяхна дестинация заради климата, историята, туристическите забележителности, емблематичните културни, конгресни, спортни, кулинарни и всякакви видове предложения и събития – част от тях утвърдени на националната сцена, а други отдавна са прескочили границите не само на България и Европа, но и са стигнали до най-далечните точки на света. Като доказателство на тези думи идват и цифрите за първото 9-месечие на тази година.
  Варна е била посетена от туристи от почти цял свят – имала е гости от 168 националности,
  сочи Единната система за туристическа информация (ЕСТИ). Морската ни столица е привлакла и туристи от Индия, Обединените арабски емирства, Катар, Аржентина, Австралия, Мароко и др. Най-много са туристите от България, Румъния, Германия, Полша, Украйна, Чехия, Молдова, Израел, Русия, Франция и др.
  Варна е събрала в едно топло, ласкаво море, великолепни гори, живописни долини и едно невероятно богатство – изключителни по своето многообразие и лековитост минерални извори… А България е страната с най-много минерални извори в света след Исландия.
  Aquahouse Thermal & Beach в курорта Св. св. Константин и Елена край Варна е сред най-модерните комплекси в Европа
  Усещане за свобода – на тялото и на духа… Тази магическа формула се постига с глътка черноморски въздух – мек и вълнуващ, с чаша ароматно и добре изстудено бяло вино и с топлата прегръдка на лековита минерална вода.
  С великолепните си нови хотелски комплекси,
  Варненското Черноморие може да отговори и на най-взискателните си гости.
  Разположени сред лековити минерални извори, те предоставят отлични условия за възстановяване, развлечения и спорт. В луксозните комплекси те са обгрижвани с богати балнео и СПА програми, просторни вътрешни и външни басейни и отлична кухня.
  Списък с регистрираните в Националния туристически регистър балнеолечебни (медикъл спа), СПА, уелнес и таласотерапевтични центрове на територията на община Варна:
  Мая Вита Център в хотел Rosslyn Dimyat
  в к.к. "Св.Св. Константин и Елена":
  СПА център в хотел Аква Азур
  Медикъл СПА център в хотел Балнео & СПА Азалия
  СПА Романс в СПА хотел Романс Сплендид
  в к.к. "Златни пясъци":
  СПА & уелнес център в хотел Атлас
  SPA & Wellness center в хотел & SPA Астера
  Уелнес център в хотел Елена
  Енканто Меди СПА в Грифид Енканти Бийч
  СПА център в хотел Марина Гранд Бийч
  Yhi Spa в хотел Meliá Grand Hermitage
  СПА и красота в хотел Хавана Казино & СПА
  Афродита Beauty Spa & Health Clinic at Helios SPA & Resort
  СПА център в СПА хотел Орхидея
  Богатият спортен календар (Спортен календар '2021) целогодишно привлича спортисти от цялата страна и чужбина. Варна е спортна дестинация не само за професионалисти, но и за любители. Доказателство за това са и 14-те веломаршрута за любителите на планинското колоездене, които вече са достъпни в туристическия сайт на Община Варна visit.varna.bg. Трасетата са с различна дължина и ниво на трудност и могат да се използват почти целогодишно.
  Те предлагат панорамни гледки към морето, множество изкачвания и спускания, с различно физическо натоварване.
  Някои са с по-къси и подходящи за начинаещи колоездачи, а други са дълги и изискват физическа подготовка и опит в карането по пресечен терен, обясниха от дирекция "Туризъм".
  Всички маршрути са достъпни на адрес: https://visit.varna.bg/bg/velo-marshruti.html
  Целогодишно Варна е любима дестинация за шопинг, хазартен и медицински туризъм.
  От средата на октомври бяха подновени полетите от Тел Авив до Варна, като това дава възможност на израелците да опитат своя късмет в курорта "Златни пясъци", да се поглезят в СПА центровете ни и да посетят любимите си търговски обекти.
  В същото време минимум 35 хиляди нощувки от дентален туризъм ще бъдат реализирани в хотелите в община Варна през тази година, съобщи Мариян Николов от отдел "Продажби за немски пазар" към водеща клиника във Варна.
  През тази година денталната клиника се очаква да обслужи 5 500 души. Престоят им е 7-дневен, като голяма част от гостите отсядат в хотели във Варна и близките курорти Златни пясъци и Св. Св. Константин и Елена.
  Дестинация Варна: Туристите от чужбина са доволни от условията за почивка и мерките срещу Ковид-19 в Златни пясъци
  Николов посочи, че реализираните нощувки са много повече, тъй като всеки втори клиент на клиниката е придружаван от поне един човек, а понякога пристигат у нас и със семействата си, тъй като комбинират лечението си с почивка.
  Медицинският и здравен туризъм е една от алтернативите за разширяване сезона и подобряване на имиджа на Дестинация Варна. Авторитетни медии като RTL, DW и др. са излезли с поредица от публикации и интервюта с гости в Св. Св. Константин и Елена. С нова усмивка и здрави зъби те са споделили, че си тръгват от страната ни като доволни клиенти с много нови емоции. По време на престоя си те имат разнообразни екскурзии, посещават събития и ползват туристически обекти с намаления. Един от клиентите на клиниката е бил известен водещ на немския тв гигант.
  Тематични ферми също обогатяват портфолиото с възможности за привличане на гости от страната и чужбина. Сред най-атрактивните днес предложения в региона на Северното Черноморие – близо до Варна, са фермите за стриди, трюфели и охлюви, Лютата ферма в с. Страшимирово и много етнографски комплекси и ферми с иновативни продукти, които са собствено производство и с доказано качество, което допълнително придава имиджова стойност на дестинацията.
  дестинация - 4 сезона
  целогодишна дестинация
  Предишна статияОтборът по стрелба с традиционен лък при Исторически парк спечели престижно отличие от турнир в Турция